open-index/open-wikipedia-markdown huggingface dataset:
Խաղային հարթակներ

thumb|Steam OS
***Խաղային հարթակը*** (անգլ․ gaming platform) ծրագրային միջավայր է, որը հասանելի է դարձնում խաղ ստեղծողի առաջարկը սպառողին։ Այդպիսի հարթակները հանդիսանում են ընդարձակ առցանց խաղասրահ ու շուկա։

Այսօր խաղը բաց շուկա բերելու համար խաղի ստեղծողի ամենալավ ընտրությունը խաղային հարթակն է։ Մեր օրերում կան շատ խաղային հարթակներ(Steam, Epic Games և այլն), որոնք հնարավորություն են տալիս ծանոթանալ, ձեռք բերել տարատեսակ խաղեր տարբեր համակարգեր համար։ Խաղային հարթակներ նաև ստեղծում են ներխաղային հաղորդակցում, քննարկումներ խաղերի մասին ու կապ ստեղծողի ու հաճախորդի միջև։

Վերոնշյալ բնութագրման համապատասխանող վառ օրինակ է Steam-ը։ Ստիմը խաղային հարթակը, ստեղծված Valve ընկերության կողմից, առաջարկում է ավելի քան 30000 խաղ, համալրված հնարավորություններով, ինչպիսիք են տեսահեռարձակում, VR տեխնոլոգիա, խաղային կենտրոն, ներբեռնումներ և այլ կից հնարավորություններ, որոնք ներգրավում են խաղացողներին։ Քանզի Ստիմը առաջիններից էր իր տեսակի մեջ, որը համախմբեց խաղացողներին առցանց միջավայրում, այն հայտնի դարձավ և այժմ էլ առաջատար է։

Տես նաև https://store.steampowered.com/stats/

Ստիմում և այլ հարթակներում գործում է շուկայան հետևյալ կառույցը․ հաճախորդը, ով ունի հաշիվ տվյալ հարթակում, գնում է խաղ, որի համար արդեն մեկ անգամ վճարելուց հետո ստանում է բազմաթիվ անգամ ներբեռնելու արտոնություն։ Հարթակի հաշվի մեջ են նաև պահվում ներխաղային շատ տվյալներ ու տեղեկություն, որի նույնպես ցանկալի է խաղը համարգչից կորցնելու դեպքում։ Մերօրյա հարթակները նույնիսկ կարող են ներխաղային հավելումներ ունենալ շուկայում, պարգևներ, վիճակագրություններ, կարող են ցույց տալ խաղացողների առաջընթացն ու ձեռքբերումները։

Տարեց տարի խաղերի քանակը խաղային հարթակներում մոտ քառասուն տոկոսով աճում է, որը ցույց է տալիս խաղային հարթակների ու խաղեր ստեղծողների անբաժանելիության ու օգտավետ համագործակցության մասին։

Գոյություն ունեն նաև սարքավորումային ու ծրագրային հարթակներ, որոնք իրենց ներկայացնում են տարբեր սարքեր, իրենց ծրագրային ապահովմամբ։ Դրանցից ամենատարածվածը համակարգիչն է խաղային աշխարհում։ Այսինքն, խաղ ստեղծողներն ու խաղային հարթակները թիրախավորում են համախատասխան ծրագրային համակարգերը, իրենց խաղը հարմարացնելու ու հետագա զարգացման համար։ Իհարկե կան սարքավորումներ, յուրօրինակ ծրագրային ապահովմամբ, հատուկ նախատեսված խաղերի համար։ Դրանցից են մեզ քաջ հայտնի PlayStation, Xbox, Nintendo Switch և այլն։

## Ծանոթագրություններ

## Գրագանություն
* Batchelor, James. “GamesIndustry.biz presents: The year in numbers 2018.” GamesIndustry.biz, December 17, 2018. https://www.gamesindustry.biz/articles/2018-12-17-gamesindustry-biz-presents-the-year-in-numbers-2018.
* Rose, Mike. “Let’s Be Realistic: A Deep Dive into How Games Are Selling on Steam.” GDC Vault. Video File. March, 2018. https://www.gdcvault.com/play/1024976/Let-s-Be-Realistic-A.
* Pagel, Marek, Janar Ojalaid, and Kaspar Hollo. “Video Game Sales Throughout 1985–2017.” Kaggle, January 7, 2018. https://www.kaggle.com/marekpagel/video-game-sales-throughout-1985-2017.
Մարի, էգ թռչուն

**«Մարի, է՜գ թռչուն»** Եղիշե Չարենցի բանաստեղծություններից, հեղինակն այն գրել է 1916 թվականին, հավանաբար Մոսկվա քաղաքում։

## Պատմություն
Ստեղծագործությունն առաջին անգամ տպագրվել է Չարենցի  երկերի ժողովածուի  I հատորում, տպագրվում է նույնից։

Առաջին անգամ տպագրվել է Եժ I հատորում։ Տպագրվում է նույնից։

Ռա- Եգիպտական դիցաբանության մեջ արևի աստվածություն, որից սկիզբ է առնում աշխարհի գոյությունը։

Նիրվանտ-Բուդդայական կրոնում մարդու հոգեկան ամենակատարյալ, բացարձակ անդորրության վիճակը, երբ նրա մեջ բացակայում է եսապաշտական, անձնասիրական ամեն մի կիրք ու ձգտում։

Սանսար-Բուդդայական կրոնում երկրային կյանք, որ մեղսական է, տառապալից, իր էությամբ հակոտնյա նիրվանային։

Ագին- Հին հնդկական վեդայական կրոնում կրակի աստվածություն՝ ծնված ջրերից, ինդրայի (ամպրոպի աստված) երկվորյակ եղբայրը։ Հետագայում դասակարգային հարաբերությունների զարգացման պրոցեսում հնդիկները դիմել են Ագնիին մեղքերից թողություն ստանալու համար։

## Ծանոթագրություններ

Կատեգորիա:Եղիշե Չարենցի ստեղծագործություններ
Կատեգորիա:Հայերեն ստեղծագործություններ
Մավասի վանք

**Մավասի վանք**, գտնվում է Ամարասի հովտի աջ մասի լեռնաշղթայի բարձրադիր կետերում։ Կառուցվել է 13-րդ դարում, աչքի է ընկնում ամրաշինական կառույցներով, դժվարամատչելի դիրքով։ Տեղացիների համար վանքը նաև ամրոց է եղել և մեծ դեր է կատարել տեղացիների ինքնապաշտպանության գործը կազմակերպելու համար։

Վանքից պահպանվել է փոքրիկ եկեղեցին, կից գավթի ավերակները և աշխարհիկ մի շարք կառուցվածքների հիմնապատերի մնացորդները։ Վերջերս փլվել է նրա երկթեք տանիքը։ Եկեղեցին ունի հետաքրքիր հորինվածք՝ կամարներ, սյուներ, աբսիդներ, լուսամուտների դեպի ներս լայնացող բացվածքներ, ունի երկու խաչքար, դամբարան՝ բեմատակում, չորս տապանաքար։

Եկեղեցու հատակագիծը ուղղանկյուն է (4,80 x 8,10 մետր), ամբողջ ծածկը հիմնականում բաշխած է երկուական սյուների և որմնամույթերի վրա, իսկ գավիթը, ըստ գետնամերձ պատերի, ունեցել է քառակուսի կամ քառակուսուն մոտ հատակագիծ։

Վանքի ավերակներում պահպանվել են խաչքարերի առանձին հատվածներ, որմածքի վիմագիր սրբատաշ բեկորներ։ 60-ական թվականների վերջերին եկեղեցու բակում կար մի խոշոր սրբատաշ քարաբեկոր, որի ճակատային մասում քանդակված էր թևատարած արծիվ։

## Աղբյուրներ
* ԼՂՀ պատմաճարտարապետական հուշարձաններ

Կատեգորիա:13-րդ դարի հայկական վանքեր և եկեղեցիներ
Good Old Days

«**Good Old Days**» (), ամերիկացի ռեփեր Մաքլեմորի և երգչուհի  Կեշայի համատեղ սինգլը, որը թողարկվել է 2017 թվականի հոկտեմբերի 9-ին։ Այն գրել են Մաքլեմորը, Կեշան, Բուդոն, Էնդրյու Ջոսլինը, Սեմ Ուիշկոսկին և Թայլեր Էնդրյուսը, իսկ տեսքտը հեղինակել են Մաքլեմորն ու Կեշան, իսկ բեմադրությունը կատարել է  Budo-ն։

## Նախապատմություն և թողարկում
2017 թվականի հունվարի 18-ին Մաքլեմորը հրապարակել է իր ու Կեշայի լուսանկարը Ինստագրամում՝ ակնարկելով սպասվող համագործակցության մասին։ Երգն առաջին անգա հայտնվել է *Gemini*-ի երգացանկում, որը հրապարակվել է 2017 թվականի օգոստոսի 22-ին։

## Երաժշտական տեսահոլովակ
Մաքմելորն ու Կեշան հյուր են գնում ավտոբուսով, հանդիպում են ծանոթ մարդկանց, ապա Մաքլեմորը շփվում է մարդկանց հետ։ Մաքլեմորը գնում է լճում լողանալու հյուրերի հետ։ Երեկոյան Մաքլեմորն ու Կեշան գնում են ծննդյան տոնի։

## Ելույթներ
2017 թվականի սեպտեմբերի 25-ին Մաքլեմորը Կեշայի հետ կատարել է «Good Old Days» երգը The Ellen DeGeneres Show շոուում։ Նրանք երգը հեռուստատեսությամբ երկրորդ անգամ կատարել են Billboard Music Awards մրցանակաբաշխության ժամանակ՝ 2018 թվականի մայիսի 20-ին։

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրումներ

## Թողարկում

## Ծանոթագրություններ
Նշանային համակարգ

**Նշանային համակարգը** նշանագիտության հիմնական հասկացություններից է, որը վերաբերում է նշանների ցանկացած համակարգի և նշանների միջև հարաբերություններին։ Լեզու տերմինը հաճախ որպես հոմանիշ է դիտարկվում նշանային համակարգերին։ Այնուամենայնիվ, նշանային համակարգ տերմինը մի քանի պատճառներով ավելի նախընտրելի է համարվում քան լեզուն։ Նախ և առաջ, լեզու տերմինի կիրառությունը մարդկային լեզվի՝ հատկապես բանավոր լեզվի կոննոտացիաներ է պարունակում։ Բանավոր լեզուն նշանային համակարգի ընդամենը մեկ օրինակ է, թեև հավանաբար հայտնի նշանային համակարգերից ամենաբարդը։

Դեմ առ դեմ հաղորդակցության ավանդական ձևերում, մարդիկ հաղորդակցվում են ոչ վերբալ և վերբալ նշանային համակարգերով. այլ կերպ ասած, այն կարող է վերաբերվել մարմնի լեզվին։ Այսպիսով, մարդիկ հիմնականում հաղորդակցվում են դիմային շարժումներով և մարմնի լեզվով։ Այս տեսակ արտահայտման ձևերը նույնպես նշաններ են։ Այս նշանների համակարգված հավաքածուն էլ համարվում է նշանային համակարգ։

Բանավոր հաղորդակցության մեջ ձայնաստիճանը նույնպես իմաստ է փոխանցում։ Կախված ձայնաստիճանից, օրինակ «Դու այն հավանում ես» նախադասությունը կարող է նշանակել, որ խոսակիցը հավատում է, որ նա այն հավանում է, կամ էլ կարող է հարցի տեսքով ներկայացված լինել։

Գրավոր խոսքը, ժեստերի լեզուն, յունիկոդը և ճանապարհային նշանները նշանային համակարգերի օրինակներ են։

Նշանային համակարգ հասկացությունը կարող է նաև օգտագործվել վերաբերելու համար մի շարք հաղորդակցման ձևերի, օրինակ՝ կենդանիների հաղորդակցմանը, մեքենայական հաղորդակցմանը և հիվանդությունների ախտանշաններին։

## Տես նաև
* Նշանագիտություն
* Հաղորդակցություն

## Ծանոթագրություններ

Կատեգորիա:Նշանագիտություն
Կատեգորիա:Նշաններ
Էլիզա Քուփ

**Էլիզա Քուփ** (, ), ամերիկացի կատակերգական դերասանուհի, որն առավել հայտնի Է *[[American Broadcasting Company|ABC]]*-ի «Երջանիկ ավարտ» սիթքոմում խաղացած դերով։

## Կյանք և կարիերա
Էլիզա Քուփը ծնվել է Նյու Հեմփշիրում և ավարտել Պլիմուտի դպրոցը, որից հետո սովորել է Կալիֆոռնիայի արվեստի ինստիտուտում։ Դրանից կարճ ժամանակ անց նա իր կարիերան է սկսել տարածաշրջանային թատերական բեմադրությունում դերով, որից հետո տեղափոխվել է հեռուստատեսություն։ 2006 թվականին «Variety» ամսագիրը Քուփին ընդգրկել է իր լավագույն տաս նոր կոմիկների ցուցակում։ 2008 թվականին Քուփը նկարահանվել Է *[[HBO]]*-ի «Վատ ճանապարհից 12 մղոն» շոուում, իսկ հետո կանոնավոր դեր է ստացել «Կլինիկա» սիթքոմում, որտեղ նկարահանվել է վերջին եթերաշրջանում։ Նախքան *ABC*-ի «Երջանիկ ավարտ» սիթքոմում գլխավոր դեր ստանալը նաև եղել է «Ո՞վ է Սամանթան», «Սիրելի բժիշկը» և «Համայնքը» սերիալների հյուրը։ Քուփի շոուն և խաղը քննադատների կողմից արժանացել են գովասանքի, սակայն սերիալի վարկանիշների ցածր լինելու պատճառով 2013 թվականի գարնանը երեք եթերաշրջանից հետո ալիքը փակել է նախագիծը։

## Անձնական կյանք
2007-2013 թվականներին Էլիզան ամուսնացած է եղել դերասանական վարպետության դասախոս և տիկնիկագործ Ռենդալլ Ուիթինգհիլի հետ։ 2014 թվականի դեկտեմբերի 24-ին նա երկրորդ անգամ ամուսնացել է առողջ ապրելակերպի «SuperLife» ապրանքանիշի հիմնադիր Դերին Օլենի հետ, որի հետ հանդիպել է իրենց հարսանիքից մեկ տարի առաջ։

## Ֆիլմագրություն
### Հեռուստատեսություն

### Կինո

## Մրցանակներ և անվանակարգեր

## Ծանոթագրություն

## Արտաքին հղումներ
* Պաշտոնական կայք

Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի դերասանուհիներ
Կատեգորիա:Ամերիկացի կատակերգուներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Թատրոնի դերասաններ
Սթիվեն Հենդերսոն

**Սթիվեն Մակկինլի Հենդերսոն** (, ), ամերիկացի դերասան, որն առավել հայտնի է «Ցանկապատեր» և «Լեյդի Բըրդ» ֆիլմերում խաղացած դերերով։

## Կենսագրություն
Սթիվենը ծնվել է 1949 թվականի օգոստոսի 31-ին Կանզաս Սիթիում (ԱՄՆ-ի  Միսուրի նահանգ)։ Սովորել է Ջուլիարդի դպրոցում, Հյուսիսային Կարոլինայի արվեստի համալսարանում և Պերդյուի համալսարանում։

Երկար տարիներ խաղացել է ամերիկյան տարբեր թատրոններում։ «Between Riverside and Crazy» բեմադրությունում խաղացած դերի համար արժանացել է «Obie Award» մրցանակի՝ «Լավագույն կատարող» անվանակարգում և «Դրամա Դեսկ» մրցանակի՝ «Լավագույն դերասան» անվանակարգում։

Կինոյում առաջնաելույթը տեղի է ունեցել 1979 թվականին։ Ակտիվ նկարահանվել սկսել է 2000-ական թվականներին։ 2016 թվականին Սթիվենը լայնորեն հայտնի է դարձել «Ցանկապատեր» ֆիլմում Ջիմ Բոնոյի դերի կատարումից հետո, որի համար առաջադրվել է մի շարք մրցանակների։ Հատկանշական է, որ 2010 թվականին Հենդերսոնը համանուն թատերական բեմադրությունում նույն դերի համար առաջադրվել է «Թոնի» մրցանակի։

2017 թվականին խաղացել է «Լեյդի Բըրդ» ֆիլմում, որում խաղացած դերի համար ստացել է «CinEuphoria Awards» մրցանակը, ինչպես նաև մի շարք այլ մրցանակների անվանակարգեր։

## Ընտրված ֆիլմագրություն

## Ծանոթագրություն

## Արտաքին հղումներ
* 

Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Ջեֆ Փերի

**Ջեֆ Փերի** (, ), ամերիկացի դերասան, ինչպես նաև թատերական ռեժիսոր և պրոդյուսեր։ «Դրամա Դեսկ» մրցանակի դափնեկիր։

## Կյանք և կարիերա
Ջեֆ Փերին ծնվել և մեծացել է Իլինոյս նահանգի Հայլենդ Պարկ քաղաքում։ 1978 թվականին արվեստի բակալավրի աստիճանով ավարտել է Իլինոյս նահանգի համալսարանը։ Երիտասարդ տարիքում առաջնաելույթ է կատարել «Հեղինակի որոնման վեց կերպարներ» տեղական բեմադրությունում։ 1974 թվականին դարձել է Չիկագոյի *Steppenwolf Theatre Company* թատերական ընկերության համահիմնադիրը, որը 1985 թվականին նշանավորվել է «Թոնի» մրցանակով, ինչպես նաև նրանում աշխատել է որպես գեղարվեստական ղեկավար և ռեժիսոր։ Մինչ Լոս Անջելես տեղափոխվելը ութսունական թվականների վերջին աշխատել է Չիկագոյի թատերական բեմում, որտեղ վերջնական հաշվով խաղացել է ավելի քան վաթսուն դեր հեռուստատեսությունում և կինոյում։

Փերին իր կարիերայի ընթացքում հայտնվել է հիսուն հեռուստաշոուներում՝ «C.S.I. Հանցագործության վայր», «Եզր», «Փախուստ բանտից», «Կորուսյալները», «Արևմտյան թև», «Շտապ օգնություն», «Իմ այսպես կոչված կյանքը», «Լոս Անջելեսի օրենքը» և «Կոլոմբո»։ Նա, հավանաբար, առավել հայտնի է «Դետեկտիվ Նեշ Բրիջես» հեռուստասերիալում խաղացած տեսուչ Հարվի Լիք կանոնավոր դերով, որտեղ Փերին նկարահանվել է 1996-2001 թվականներին։ 2007-2008 թվականներին հանդես է եկել «Օգոստոս։ Օսեյջ կոմսություն» բրոդվեյական բեմադրությունում։

2006-2011 թվականներին Փերին «Գրեյի անատոմիա» սերիալում խաղացել է գլխավոր հերոսուհու՝ Շոնդա Ռայմսի հոր՝ Թեթչեր Գրեյի դերը։ Դրանից հետո Շոնդա Ռայմսը Փերիին հրավիրել է իր քաղաքական «Սկանդալ» սերիալում նկարահանվելու, որտեղ դերասանը խաղացել է ԱՄՆ նախագահի աշխատակազմի ղեկավար Սայրուս Բինայի դերը, որը եղել է հանրապետական և միևնույն ժամանակ համասեռամոլ։ Փերին քննադատներից ստացել է լավ գնահատականներ շոուում խաղացած իր դերի համար։

1983-1992 թվականներին Ջեֆ Փերին ամուսնացած է եղել Լորի Մեթկալֆի հետ և ամուսնությունից ունեցել է դուստր։ Այժմ ամուսնացած է «Գրեյի անատոմիա» սերիալի քասթինգի և հիսուն այլ ծրագրերի ու ֆիլմերի տնօրեն Լինդա Լոուի հետ։

## Ծանոթագրություններ

Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:«Դրամա Դեսկ» մրցանակի դափնեկիրներ
Կատեգորիա:Ամերիկացի պրոդյուսերներ
Կատեգորիա:Ամերիկացի ռեժիսորներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Իլինոյս նահանգի համալսարանի շրջանավարտներ
Ջավանշիր Ֆեյզիև

**Ջավանշիր Այուբ օղլու Ֆեյզիև** (. ), Ադրբեջանի Հանրապետության Միլլի Մեջլիսի պատգամավոր, փիլիսոփայության դոկտոր, Ադրբեջանի մշակույթի կոմիտեի անդամ, Միջազգային հարաբերությունների և միջխորհրդարանական կապերի կոմիտեի անդամ։

## Կենսագրություն
Ջավանշիր Ֆեյզիևը ծնվել է 1963 թվականին Շեքիի շրջանի Բոյուկ Դահնա գյուղում։ 1970-1977 թվականներին սովորել է Բոյուկ Դահնա գյուղի դպրոցում։ 1977-1980 թվականներին ստացել է միջնակարգ կրթություն Թուրան բնակավայրի գիշերօթիկ դպրոցում։ 1983-1985 թվականներին ծառայել է բանակում Ղազախստանում։

1986-1991 թվականներին սովորել է Ադրբեջանի օտար լեզուների մանկավարժական ինստիտուտի թարգմանության ֆակուլտետում։

1992-1994 թվականներին աշխատել է Ադրբեջանի օտար լեզուների մանկավարժական ինստիտուտի թարգմանության բաժնում՝ որպես ուսուցիչ։ 1994-1995 թվականներին աշխատել է Բելգիայում։

1995-1998 թվականներին աշխատել է որպես ԱՄՆ Ֆիլիպ Մորիսի ընկերության Կովկասում գտնվող ադրբեջանական գրասենյակի ղեկավար։

1998-2002 թվականներին եղել է «Planet Co. LTD» ընկերության հիմնադիր ու տնօրեն։

2002-2010 թվականներին նա եղել է «EuroMed» ընկերության հիմնադիր և գլխավոր գործադիր տնօրեն։

2004-2009 թվականներին եղել է ԱՀ Գիտությունների ազգային ակադեմիայի փիլիսոփայության, սոցիոլոգիայի և իրավունքի ինստիտուտի դիսերտենտ։

2013 թվականին ընտրվել է Ադրբեջանի Հանրապետության մամուլի խորհրդի անդամ։

2010-2015 թվականներին ընտրվել է ԱՀ Միլլի Մեջլիսի պատգամավոր։

Ջավանշիր Ֆեյզիևը փիլիսոփայության դոկտոր է։

## Ծանոթագրություններ

## Արտաքին հղումներ
* Ջավանշիր Ֆեյզիև

Կատեգորիա:Ադրբեջանի Ազգային ժողովի պատգամավորներ
Կատեգորիա:Ադրբեջանի քաղաքական գործիչներ
Կատեգորիա:Ադրբեջանի Ազգային ժողովի 6-րդ գումարման պատգամավորներ
Կատեգորիա:Ադրբեջանի Ազգային ժողովի 5-րդ գումարման պատգամավորներ
Կատեգորիա:Ադրբեջանի Ազգային ժողովի 4-րդ գումարման պատգամավորներ
Կատեգորիա:Փիլիսոփայական գիտությունների թեկնածուներ
Դևիդ Քոսթաբայլ

**Դևիդ Քոսթաբայլ** (, ), ամերիկացի հեռուստատեսային, թատերական և կինոյի դերասան։

## Վաղ կյանք և կրթություն
Քոսթաբայլը ծնվել է Կոլումբիա շրջանի Վաշինգտոն քաղաքում։ Նա արմատներով իտալացի է։ Սովորել է «Գոնզագա» քոլեջի միջնակարգ դպրոցում, որն ավարտել է 1985 թվականին, այնուհետև Թաֆթսի համալսարանում։ Քոսթաբայլը Նյու Յորք համալսարանի Տիշա արվեստի դպրոցն ավարտել է 1998 թվականին։

## Կարիերա
### Թատրոն
Քոսթաբայլը 2007 թվականին Մանհեթենի թատերական ակումբի բեմում հայտնվել է Բրոդվեյի «Թարգմանություններ» ներկայացումով, 1997 թվականին՝ «Տիտանիկ» մյուզիքլում, իսկ 1995 թվականին՝ «Փոթորիկ»-ում։ 2005 թվականին «Վերոնացի երկու ազնվական» պիեսում նա կատարել է Լանսի դերը, որի բեմականացման մի մասը եղել է Նյու Յորքի Շեքսպիրի փառատոնի հանրային թատրոնի մի մասը։ Քոսթաբայլը հայտնվել է«Դրամա Դեսկ»-ի արժամնացած «Կարոլինա կամ փոփոխություններ» օրգինալ բեմադրությունում և դրա բրոդվեյյան տարբերակում, որոնք գրել են Թոնի Քուշները և Ջանին Թեսորին։

### Հեռուստատեսություն
2010 թվականի ապրիլին նկարահանվել է «Ամբողջ ծանրությամբ» սերիալի երրորդ եթերաշրջանում Գեյլ Բյոտիհերի դերով։ Նաև «Միլիարդներ» սերիալում խաղացել է Մայք Վագների դերը։ Սերիալի յոթերորդ եթերաշրջանի քսաներորդ սերիայում բժիշկ Հաուսը խաղացել է Հարի Սայրուսի զարմիկի դերը, ինչպես նաև «Suits» սերիալում Դենիել Հարդմանի դերը։

### Կինո
2009 թվականի «Սեքսահոլիկ» ֆիլմում Քոսթաբայլը զգալի դեր է խաղացել․ նա խաղացել է Ջեննա Ֆիշերի ամուսնու՝ Գերիի դերը։ Նա նաև հայտնվել է այնպիսի ֆիլմերում, ինչպիսիք են «Գլուխների որսորդը», Ջենիֆեր Էնիսթոնի և Դանիել Դեյ-Լուիսի «Լինքոլն»՝ հանրապետական *James Mitchell Ashley*-ի դերում։ 2013 թվականին Քոսթաբայլի անունը հայտնվել է Սթիվեն Սոդերբերգի «Կողմնակի էֆեկտ» ֆիլմի տիտրերում, ինչպես նաև «Runner, Runner» ֆիլմում Բեն Աֆլեքի հետ խաղացել է պրոֆեսոր Հորնշտեյնի դերը։ Բացի այդ, նա նաև նկարահանվել է 2016 թվականի «13 ժամ. Բենգազիի գաղտնի զինվորները» ֆիլմում։ 2019 թվականի մարտի 22-ին *[[Նեթֆլիքս|Netflix]]* հարթակում Դևիդի մասնակցությամբ թողարկվել է «Տիղմ» նկարը, նա խաղացել է *Mötley Crüe*-ի մենեջեր Դոք Մաքգիի դերը։

## Անձնական կյանք
2012 թվականին Քոսթաբայլն ամուսնացել Է Էլիզա Բալդիի հետ (Փենսիլվանիա նահանգի Բաքս շրջանում)։ Նրանք ունեցել են երկու դուստր՝ Լյուսի Ռեյը և Ջուլիա Գրեյսը։

## Ծանոթագրություն

Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ թատերական դերասաններ
Կատեգորիա:Նյու Յորքի համալսարանի շրջանավարտներ
Կատեգորիա:20-րդ դարի դերասաններ
Կատեգորիա:21-րդ դարի դերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Լորի Մեթքալֆ

**Լորա Էլիզաբեթ «Լորի» Մեթքալֆ** (, ), ամերիկացի դերասանուհի։ Երեք «Էմմի» և երկու «Թոնի» մրցանակների դափնեկիր, ինչպես նաև «Օսկար» և «Ոսկե գլոբուս» մրցանակների հավակնորդ։

## Կենսագրություն
Մեթկալֆը ծնվել է Իլինոյս նահանգի Կարբոնդեյլ քաղաքում։ Նա երեք քույրերից ավագն էր։ Լորին սովորել է Իլինոյս նահանգի Էդվարդսվիլ քաղաքում։ Նրա հայրը Հարավային Իլինոյս-Էդվարդսվիլ համալսարանի բյուջեի գծով տնօրենն էր, իսկ մայրը աշխատում էր որպես գրադարանավարուհի։ Նրա տատիկի ազգականը դրամատուրգ Զոե Ակինսն էր, որը «Պուլիցերյան» մրցանակի դափնեկիր էր։

## Կարիերա
### Թատերական կարիերա
Մեթկալֆը հաճախել է Իլինոյս նահանգի համալսարանը և 1977 թվականին ստացել է թատրոնի արվեստի բակալավրի աստիճան։ Համալսարանում ծանոթացել է իր համակուրսեցիների, ապագա դերասանների հետ, որոնց թվում էին Ջոն Մալկովիչը, Գլեն Հեդլին, Ջոան Ալենը և Հարի Սինիսը։ Իր պրոֆեսիոնալ կարիերան Մեթկալֆը սկսել է *Steppenwolf* թատրոնում, որտեղ ստացել է «խենթ շալվար» մականունը։ 1983 թվականին գնացել է Նյու Յորք, որտեղ խաղացել է «Բալզամը Գաադալում» ներկայացման մեջ։ 1984 թվականին տեղափոխվել է Մանհեթեն, որտեղ սկսել է աշխատել կինոյում և թատրոնում։

### Կարիերա կինոյում և հեռուստատեսությունում
Նա խաղացել է դերեր, որոնք տատանվում են շատ փոքրից մինչև մեծ, այդ թվում՝ «Հուսահատորեն փնտրում եմ Սյուզանին», «Ինչպես ստեղծել իդեալ», «Ներքին հետաքննություն», «Քեռի Բաքը», «Փախչող հարսնացուն», «Ճիչ 2», «Հուսահատ տնտեսուհիները», ինչպես նաև «Մեծ պայթյունի տեսությունը» սերիալը, որտեղ խաղացել է  Շելդոն Կուպերի մոր դերը։

Մեթկալֆը «Ծերությունը ուրախություն չէ» և «Մաքքարթի» սիթքոմներում կատարել է գլխավոր դերեր՝ համապատասխանաբար 2013 և 2014 թվականներին։ 2014 թվականի մայիսի 9-ին *CBS*-ն պատվիրել է սերիալի առաջին եթերաշրջանի նկարահանումները՝ 2014-2015 թվականների հեռուստաեթերաշրջանում հեռարձակելու համար։

## Անձնական կյանք
1983-1992 թվականներին Լորին ամուսնացած է եղել դերասան Ջեֆ Փերիի հետ։ Նախկին ամուսիններն ունեն դուստր՝ դերասանուհի Զոյի Միշել Փերրի-Մեթկալֆը (ծնվ․ 26.09.1984)։

2005-2014 թվականներին Մեթկալֆը ամուսնացած է եղել դերասան Մեթ Ռոթի հետ, որի հետ հարաբերությունները սկսվել են դեռևս 1993 թվականին։ Նախկին ամուսիններն ունեն երեք երեխա՝ երկու որդի, Ուիլ Թերոն Ռոթը (ծնվ. 20.11.1993) և Դոնովան Ռոթը (ծնվ․ 2000 թվականին, որդեգրված 2006 թվականին), և մեկ դուստր՝ Մեյ Աքինս Ռոթը (ծնվ. 03.07.2005 փոխնակ մայր)։

## Ֆիլմագրություն

## Ծանոթագրություններ

Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի դերասանուհիներ
Կատեգորիա:«Դրամա Դեսկ» մրցանակի դափնեկիրներ
Կատեգորիա:«Էմմի» մրցանակի դափնեկիրներ
Կատեգորիա:«Թոնի» մրցանակի դափնեկիրներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Աուդիոգիրք կարդացողներ
Կատեգորիա:Թատրոնի ամերիկացի դերասանուհիներ
Կատեգորիա:Թատրոնի դերասանուհիներ
Գյուղական տարածք

[մինի|270x270px|[Հարավային Ավստրալիա (նահանգ)|Հարավային Ավստրալիայի Բարոսա հովիտը, որպես գյուղական տարածք հայտնի է իր խաղողի այգիներով:]]
**Գյուղական տարածք**, քաղաքներից և արվարձաններից դուրս գտնվող ցանկացած բնակեցված տարածք։

## Նկարագրություն
Գյուղական տարածքը ներառում է բնական և մարդածին լանդշաֆտներ, ինչպես նաև գյուղեր, խուտորներ, ֆերմաներ։ Այն շատ բազմազան է, քանի որ կատարում է տարբեր գործառույթներ․ գյուղական, անտառային և որսորդաձկնորսական արդյունաբերություններ, վերջիններիս արտադրանքի մասնակի վերամշակում, հանքարդյունաբերություն և վերամշակման արդյունաբերություն (հիմնականում փոքր ձեռնարկություններ), ռեկրեացիոն ծառայություններ (ամառանոցներ, հանգստյան տներ, պանսիոնատներ, հյուրանոցներ, մոթելներ), բնապահպանական գործունեություն (արգելոցներ, արգելավայրեր, ազգային պարկեր), կապի և հաղորդակցության գործառույթներ (ճանապարհներ), բնակչության տեղաբաշխում, այդ թվում և քաղաքներում աշխատանքը (երթևեկություն)։

## Զարգացման փուլեր
Տատյանա Գրիգորևնա Նաֆյոդովան առանձնացրել է գյուղական տարածքի զարգացման հինգ փուլեր, որոնք համապատասխանում են ուրբանիզացիայի փուլերին․

* *բնական*, երբ գերիշխում է բնական տնտեսությունը, որի արտադրողականությունը կախված է բնական պայմաններից։ Բնորոշ են բազմազանությունը, ինքնաբավությունն ու բնական-էթնիկ գյուղական արեալների մեկուսացումը,
* *վաղ ուրբանիզացիոն* կամ բնական-ազգային, երբ ուրբանիզացիան ծթանում է գյուղական բնակչության արտահոսքին, բայց բնական աճի բարձր ցուցանիշի շնորհիվ պահպանվում է նրա բազմամարդությունը, ընթանում է հողօգտագործման մասնագիտացման և մշակույթի տարբերակման գործընթաց,
* *միջին ուրբանիզացիոն*, երբ տեղի է ունենում տարածքի կտրուկ բաժանում՝ գյուղատնտեսության համար բարենպաստ (հարավ) և անբարենպաստ (հյուսիս) բնակլիմայական պայմաններով շրջանների, և անբարենպաստ շրջաններն անկում են ապրում,
* ուշ ուրբանիզացիոն, երբ ամրապնդվում են գոտային տարբերությունները, կապիտալը փոխարինում է աշխատուժին ՝ առանց գյուղական բնակչության աճի պահանջի,
* *անբնական (էկոլոգիական)*, երբ գյուղական տարածությունը դադարում է լինել ագրարային տարածք և վերածվում է ռեկրեացիոն-ամառանոցային և էկոբիոտեխնոլոգիական համալիրի։

## Պատկերասրահ

Պատկեր:Mount Shasta (1).jpg|Գյուղական տարածք Կալիֆոռնիայի Շաստա լեռան մոտ
Պատկեր:うへ山の棚田 Rice Terraces of Ueyama in Ojiro, Kami Town in May.jpg|Բրնձի ցանքատարածություններ Հյոգոյում, Ճապոնիա
Պատկեր:Russian peasant girls in front of a traditional wooden house in Kirillov.jpg|Ռուսաստան, 1909 թվականի լուսանկարը Սերգեյ Պրոկուդին-Գորսկու
Պատկեր:A view of Villages and farms in south Rajasthan India.jpg|Գյուղական տարածք, Ռաջաստան, Հնդկաստան
Պատկեր:Bundesarchiv Bild 183-08968-0001, Bauer beim Melken auf der Weide.jpg|Գյուղական տարածք Գերմանիայում


## Տես նաև
* Բնություն
* Գյուղացիություն
* Ֆերմեր
* Վայրի արևմուտք

## Ծանոթագրություններ

## Արտաքին հղումներ
* География. Современная иллюстрированная энциклопедия. — М.: Росмэн. Под редакцией проф. А. П. Горкина. 2006.

Կատեգորիա:Գյուղական հասարակություն
Կատեգորիա:Էկոլոգիա
Կատեգորիա:Մարդու ապրելավայրեր
Մակեդոնիա և Թրակիա

**Մակեդոնիա և Թրակիա**, (), Հունաստանի յոթ ապակենտրոնացված շրջաններից է։

Հիմնվել է 2011 թվականին՝ «Կալիկրատիս» օրենքի համաձայն, հանդիսանում է պետական իշխանության տարածքային մարմին և նրա վարչական բաժանման մի մասը։ Այն իր մեջ ներառում է Արևելյան Մակեդոնիայի, Թրակիայի և Կենտրոնական Մակեդոնիայի պերիֆերիաներ։ Վարչական կենտրոնը հանդիսանում է Կոմոտինի քաղաքը։ Վարչական շրջանի ղեկավարը Հունաստանի իշխանության կողմից նշանակված համակարգողն է։

## Վարչական բաժանում
Մակեդոնիան և Թրակիան բաժանվում են երկու պերիֆերիաների, որն էլ բաժանվում է 13 համայնքների՝

## Ծանոթագրություններ

## Արտաքին հղումներ
* Մակեդոնիա և Թրակիա ապակենտրոնացված վարչական տարածք

Կատեգորիա:Հունաստանի բնակավայրեր
Կատեգորիա:Հունաստանի նոմոսներ
Kent

**Քենթ** (**Kent**), ծխախոտի ամերիկյան ապրանքանիշ, որն արտադրվում է R. J. Reynolds Tobacco ընկերության կողմից՝ ԱՄՆ-ում և British American Tobacco ընկերության կողմից՝ ամենուր։

## Պատմություն
Kent ապրանքանիշի թողարկումն սկսվել է 1952 թվականի մարտին ամերիկյան Lorillard ընկերության կողմից։ Դրանք երկար ու թանկ ծխախոտներ էին՝ փափուկ տուփի մեջ, որոնք ավանդական էին 1950-ականների Ամերիկայի համար։ Ապրանքանիշն անվանակոչվել է ընկերության այն ժամանակվա տիրոջ՝ Հարբերտ Քենթի պատվին։

1952 թվականին «Kent» ծխախոտներում առաջին անգամ կիրառվել են զտիչներ։

1952 թվականի մարտից մինչև 1956-ի մայիսն ընկած շրջանում «Kent» ծխախոտի զտիչները կազմված էին ասբեստի տարաձևություններից, այժմ օգտագործվում են ածխային զտիչներ։

Ապրանքանիշը պատկանում է British American Tobacco ընկերությանը։

## «Kent» ծխախոտի տեսակներ
thumb|285x285փքս

thumb|ձախից|250x250փքսՆախկինում ծխախոտները թողարկվում էին նաև մենթոլով երեք տեսակով, խեժի և նիկոտինի համապատասխան չափաբաժնիններով որոնք ցուցադրված են աղյուսակում։

2006 թվականին տեղի ունեցավ ռեբրենդինգ, մշակվեց փաթեթների նոր դիզայն։

2010 թվականին մեկնարկեց ռուսական շուկայի համար նոր արտադրանք՝ Kent Convertibles։ Այս ապրանքանիշի ծխախոտի զտիչը կիսով չափ կազմված է ածխային մասից և կիսով չափ՝ ացետատներից, որոնց ներսում կա թարմացնող համով ժելատինային պարկուճ։ Ծխելիս զտիչի վրայի պատկերանիշին սեղմելն ակտիվացնում է պարկուճը, որը ծխախոտի համը փոխում է մենթոլի նման թարմեցնող անանուխի համի։

2013 թվականին թողարկվեց ակտիվացող պարկուճի համով ևս մեկ տարբերակ՝ Kent iMix-ը։

## Ծանոթագրություններ

## Արտաքին հղումներ
* «British American Tobacco Ռուսաստան» պաշտոնական կայք
* «Kent» պաշտոնական կայք 

Կատեգորիա:1952 հիմնադրումներ
Կատեգորիա:Ծխախոտային ապրանքանիշներ
Կատեգորիա:1952 հայտնված արտադրանքներ
Կատեգորիա:1952 հիմնադրումներ ԱՄՆ-ում
Հեծանիվներով ավազակները

**«Հեծանիվներով ավազակները»** (), ավտրալյացի ռեժիսոր Բրայան Թրենչարդ-Սմիթի արկածային ֆիլմը։ Ֆիլմում գլխավոր կանացի դերը կատարել է Նիկոլ Քիդմանը։

## Սյուժե
Երիտասարդ կարմրահեր Ջուդին և իր երկու ընկերները՝ Պի-Ջեյը և Գուսը, գտնում են «ուոկի-տոկի»-ով արկղ։ Արկղը պահել էին անբռնելի թալանիչները հերթական բանկի վրա հարձակման համար։

## Դերերում
* Նիկոլ Քիդման — *Ջուդի*
* Անժելո Դ’Անժելո — *Պի-Ջեյ*
* Ջեյմս Լագթոն — *Գուս*
* Դեվիդ Օրգ — *Ուայթի*
* Ջոն Լի — *Մաստաշ*
* Բրայան Մարշալլ — *Բոսս*

## Թողարկում
Ավստրալիայի վարձույթում ֆիլմը հավաքել է 124 649 դոլար։ Մեծ Բրիտանիայում ֆիլմի՝ վարձույթում հայտնվելուց հետո, «The Guardian» ամսագրում ասվում է. «Ֆիլմում նկարահանվել է Նիկոլ Քիդման անունով մի աղջիկ. նա շատ լավն է։ Ֆիլմում աշխատելու շնորհիվ Քիդմանը ստացել է «Հինգ մղոն առվակ» սերիալում դերը»։

### Մրցանակներ

### Տեսանյութի թողարկում
2010 թվականի օգոստոսին «Umbrella Entertainment» ընկերությունը թողարկեց ֆիլմը DVD-ով։ Սկավառակը նվագարկվել է բոլոր մարզերում և որպես բոնուս պարունակում է թրեյլերը և Բրայան Թրենշարդ-Սմիթի, Էրիկա Թրենչարդ-Սմիթի և Շալե Թրենչարդ-Սմիթի աուդիո մեկնաբանությունը։ Բոնուսային սկավառակում ներառված են լուսանկարները, մամլո-թողարկման տեսանյութը«Young Talent Time»-ի համար տրված Քիդմանի հարցազրույցը և Բրայան Թրենչարդ-Սմիթի, Թոմ Բրոադբրիջեմի, Փաթրիկ Էջվորսոմի, Ռասսել Հեգոմի և Ջեյմս Լագթոնի հետ կարճամետրաժ «BMX Buddies» ֆիլմը։

Պարզեցված հրատարակությունն առանց լրացուցիչ սկավառակի թողարկվեց 2012 թվականի հունվարին։

## Ծանոթագրություններ

## Արտաքին հղումներ
* Տիտղոսային երգի մասին էջ

Կատեգորիա:1980-ականների անգլերեն ֆիլմեր
Կատեգորիա:1983 ֆիլմեր
Կատեգորիա:Ավստրալիական մարտաֆիլմեր
Make America Great Again

[մինի|[Դոնալդ Թրամփը «Make America Great Again» գլխարկով, 2016]]
մինի|1980 թվականի Ռոնալդ Ռեյգանի նախագահական ընտրարշավից ԱՄՆ-ի դրոշով և կարգախոսով կրծքանշան
**Make America Great Again** («Հետ բերենք Մեծ Ամերիկան»), կարգախոս, որն օգտագործվում է ամերիկացի քաղաքական գործիչների կողմից, առավելապես Դոնալդ Թրամփի կողմից 2016 թվականի և 2020 թվականի նրա նախագահական ընտրարշավներում։ Ստեղծվել է 1979 թվականին տնտեսության վատթարացման (ստագֆլյացիա) ժամանակ, առաջին անգամ օգտագործվել է 1980 թվականին Ռոնալդ Ռեյգանի նախագահական արշավի ընթացքում։ Այն նաև օգտագործվել է նախկին նախագահ Բիլ Քլինթոնի կողմից 1992 թվականի նախագահական ընտրություններում, սակայն 2016 թվականի ընտրություններին նա, իր կուսակցության ոգով, սկսել է այն «ռասիստական» համարել։

Դոնալդ Թրամփը կարգախոսը գրանցել է որպես ապրանքանիշ 2012 թվականին, և այն օգտագործել է մինչև նախագահական ընտրարշավը՝ սեփական ելույթների վրա մակագրությամբ գլխարկներ դնելով։

2015 թվականին Դոնալդ Թրամփը և նրա կարգախոսը ծաղրերգության են ենթարկվել «Հարավային այգի» մուլտսերիալի 19-րդ եթերաշրջանի «Ինչ եղավ իմ երկրի հետ» էպիզոդում, ինչին Թրամփն անվանել է անճաշակ։

## Տես նաև
* Make Everything Great Again
* Դոնալդ Թրամփի նախագահական քարոզարշավ
* ԱՄՆ նախագահական ընտրություններ 2016
* ԱՄՆ նախագահական ընտրություններ 2020

## Ծանոթագրություններ

## Արտաքին հղումներ
* Rawstory.com
* Դոնալդ Թրամփ - նախագահի թեկնածու
* Ռեյգանի 1980 թվականի GOP կոնվենցիայի մասին

Կատեգորիա:Դոնալդ Թրամփ
Կատեգորիա:Քաղաքական կարգախոսներ
Կատեգորիա:ԱՄՆ-ի նախագահական ընտրություններ 2016
Կատեգորիա:Դոնալդ Թրամփի նախագահական քարոզարշավ
Կատեգորիա:Ռոնալդ Ռեյգան
Կատեգորիա:ԱՄՆ-ի նախագահական ընտրություններ 2020
Կատեգորիա:ԱՄՆ նախագահական ընտրություններ 1980
Ուիլյամ Ջոզեֆ Դանլոպ

**Ուիլյամ Ջոզեֆ (Ջոուի) Դանլոպ** (; ), հյուսիսիռլանդական մոտոցիկլավար, ձիավոր (MBE, 1986) և սպա (OBE, 1996), Բրիտանական կայսրության շքանշանակիր։

## Կենսագրություն
Ծնվել է 1952 թվականի փետրվարի 25-ին Հյուսիսային Իռլանդիայի Անտրիմ կոմսության Բալիմոնի քաղաքում։ Ընտանիքում կար յոթ երեխա՝ չորս աղջիկ և երեք տղա։ Հորից ժառանգել է տեխնիկայի հանդեպ ձգտումը, ինչը, ի վերջո, հանգեցրել է մոտոցիկլետային սպորտով զբաղվելուն։ Երբ նրա աներորդի Մարվին Ռոբինսոնը մահացել է մրցավազքի ժամանակ, Ջոուին մտածել է թողնել սպորտը, բայց մնացել է այնտեղ։

Նրա նորամուտը պրոֆեսիոնալ սպորտում տեղի է ունեցել 1976 թվականին «Յամահայում»՝ 250 սմ³ շարժիչի ծավալով։ Արդեն 1980 թվականին դարձել է «TT ֆորմուլա»-ի մասնակից։

աջից|200px|thumb|Դանլոպի հուշարձանը Մեն կղզումԶոհվել է 2000 թվականի հուլիսի 2-ին Տալլինում մրցարշավի ժամանակ՝ անձրևոտ եղանակին բախվելով ծառին։ Նրա եղբայրը՝ Ռոբերտը (1960-2008), նույնպես մոտոցիկլավար էր։ Ռոբերտ Ուիլյամի որդիները (1985-2018) և Մայքլը (1989) նույնպես ընտրել են մոտոցիկլետի վարորդի կարիերան։

Նրա մահից հետո ստեղծվել է «Joey Dunlop Foundation» բարեգործական հիմնադրամը՝ Մեն կղզու հյուրերին սահմանափակ հնարավորություններով սպասարկելու համար։ 2005 թվականին «Motor Cycle News» թերթը ճանաչվել է աշխարհի բոլոր մոտոարշավորդներից 5-րդը։ 2015 թվականին հյուսիսիռլանդական «Belfast Telegraph» թերթի ընթերցողների կողմից ճանաչվել է որպես մեծագույն մարզիկ։

## Ծամոթագրություններ

## Արտաքին հղումներ
* Անձնական կայք  
* Joey Dunlop Foundation 
* Էջը Isle of Man TT կայքում 

Կատեգորիա:Մեծ Բրիտանիայի մոտոցիկլավարներ
Կատեգորիա:Բրիտանական կայսրության շքանշանի սպաներ
Թրևիս Ալան Պաստաանա

**Թրևիս Ալան Պաստաանա** (; ), մոտոկրոսի, ռալլիի և Մոտոֆրիսթայլի ամենանշանավոր մասնակիցներից մեկը։ Նա համարվում է մոտոֆրիսթայլի հիմնադիրը։

## Կենսագրություն
Թրևիսը ծնվել է Ռոբերտ Պաստրանայի ընտանիքում, այդ իսկ պատճառով նա միջազգային մրցումներին սկսել է մասնակցել հենց այդ երկրի համար։ 2008 թվականի փետրվարի 28-ին Պուերտո Ռիկոյի մոտոցիկլիստների ասոցացիան տվել է կղզու մրցումներում ներկայացնելու արտոնագիր։ Դրանից հետո նույն արտոնագիրը Թրևիսը ստացել է նաև Լատինական Ամերիկայի մոտոցիկլիստների ընկերակցությունից, բայց արդեն Լատինական Ամերիկան ներկայացնելու թույլտվությամբ։

Թրևիս Ալան Պաստրանան միջազգային մրցումներում առաջին անգամ հանդես է եկել 2008 թվականի մարտի 15-ին Կոստա Ռիկայում կայացած «Latin American Supercross Championships» առաջնությունում։ Որակավորման փուլում նա առաջ է անցել մեքսիկացի Էրիկ Վալեյոյից, իսկ հիմնական մրցումներում երրորդն է ավարտել Ռոբերտո Կաստրոյից և Էրիկ Վալեյոյից հետո։

2009 թվականի դեկտեմբերի 31-ին Պաստրանան ցատկն ավարտել է 82 մետր Փայն Ավենյուից Լոնգ Բիչում լողացող լաստանավի վրա։  147 կիլոմետր ժամ արագությամբ իր «Սուբարու Impreza STI» մրցաշարային մեքենայով նա հաջողությումբ մոր ռեկորդ է գրանցել, որը գրեթե 30,5 մետրով գերազանցել է նախորդ՝ 51,1 մետր ռեկորդը, որը սահմանել է ոչ պակաս հայտնի մրցարշավորդ Կեն Բլոկը։ Սակայն նրա ամենահայտնի սխրագործությույը եղել է 2006 թվականի ամռանը «X-GAMES» մրցումների ժամանակ կրկնակի բեկֆլիպը, նա առաջին մարդն էր, ով դա արել է մրցումներում, Թոնի Յոուկը նկարահանել է այս պահը հեռախոսով։

## Անձնական կյանք
2011 թվականի հունիսի 4-ին «Nitro Circus»-ի կենդանի ելույթի ժամանակ նա առաջարկություն է արել պրոֆեսիոնալ սքեյթբորդիստ Լինդսի «Lyn-Z» Ադամ Հոքինսին։ 2011 թվականի հոկտեմբերի 29-ին Հոքինսը և Պաստրանան ամուսնացել են։ 2013 թվականի սեպտեմբերի 2-ին նրանք դուստր են ունեցել՝ Էդի Ռութ Պաստրանան։ 2015 թվականի սեպտեմբերի 2-ին նրանք ամուսնացել են։ 2015 թվականի փետրվարի 9-ին ծնվել է նրանց երկրորդ երեխան՝ Բրիստոլ Մերֆի Պաստրանան։

## Այլ փաստեր
*Ստացել է ավելին քան 60 կոտրվածք և վնասվածք։
*Ամենատիտղոսակիր մասնակիցը «X Games»-ի մոտոֆրիսթայլում։
*«Nitro Circus» շոուի հիմնադիրներից մեկը։
*Շատ լավ լողորդ է։
* «Ռեակտիվ Ծաղրաշուներ» հեռուստաշոուում կատարել է մի քանի հարյուր։
* Սիրում է այնպիսի ռոք խմբեր ինչպիսին են՝ «Linkin Park» և «Mötley Crüe»։
* 2004 թվականին նկարահանվել է «Left Field Productions» ընկերության «MTX Mototrax» համակարկարգչային խաղում։
* Նկարահանվել է «Puddle Of Mudd» խմբի «Spaceship» երգի տեսահոլովակում։

## Ծանոթագրություններ

## Արտաքին հղումներ
* Պաշտոնական կայք  
* http://www.redbullusa.com/cs/Satellite/en_US/Profile/Travis-Pastrana-021242752863136 իր էջը «Red Bull»-ի կայքոմ 
* Հարցազրույց Թրևիս Պաստրանայի հետ 

Կատեգորիա:Ամերիկացի մարզիկներ
Կաձինոսուկե Տանիկաձե

**Կաձինոսուկե Տանիկաձե** (谷風梶之助,Tanikaze Kajinosuke, ), ճապոնացի սումո մարզիկ, ապրել է Էդո շրջանում։ Նա եղել է առաջին յակոձուկեի տիտղոսով պարգևատրված մարզիկը, ով մեծ ճանաչում է ձեռք բերել և հաղթել 21 մրցաշարում։ Նա նաև Ռաիդեն Թամեմոնի մարզիչն է եղել։ Պաշտոնական բոլոր Յոկոձունաների պաշտոնական ցուցակում, որը կազմված է 1895 մարզիկից, նա չորրորդ տեղում է լեգենդար Ակասի Սիգանոսուկեից հետո։

## Գորշունեության սկիզբ
Տանիկաձեն ծնվել է Սենդայ քաղաքում (Ծննդյան անունը եղել է Յոսիրո (与四郎))։ Նրա նորամուտը սումո եղել է 1769 թվականին, երբ նա եղել է 19 տարեկան։ Ունենալով 189 սմ բոյ ու 162 կգ քաշ` նա եղել է մի գիգանտ էր, համեմատած այն ժամանակվա ճապոնական տղամարդկանց մեծ մասի հետ։

Բարձրագույն դիվիզիոնում Կաձինոսուկեն հաղթել է 258 գոտեմարտ, պարտվել 14-ին։ Նա չեմպիոն է դարձել 21 անգամ և մինչ օրս էլ Ճապոնիայում հիշում են այդ նվաճման մասին։ Նա մեծ չեմպիոն է եղել մինչ 1795 թվականը՝ մինչ իր մահ։

## Ծանոթագրություններ

## Արտաքին հղումներ
* Կաձինոսուկե Տանիկաձեի մրցաշարային ԱՐԴՅՈՒՆՔՆԵՐԸ

Կատեգորիա:Կեղծանուններ
Կատեգորիա:Ճապոնացիներ
Օրխան Սուլթանով

**Օրխան Սեդյար օկլի Սուլթանով** (, ), Ադրբեջանի Հանրապետության արտաքին հետախուզական ծառայության պետ, գեներալ-լեյտենանտ։

## Կենսագրություն
Օրխան Սուլթանովը ծնվել է 1977 թվականին Բաքվում։ Որոշ ժամանակ նա աշխատել է Ադրբեջանի արտաքին գործերի նախարարությունում։

2007-2011 թվականներին նա աշխատել է որպես Միացյալ Թագավորությունում Ադրբեջանի դեսպանի առաջին քարտուղար։

Արտաքին գործերի նախարարությունից հետո նա աշխատանքի է ընդունվել Ազգային անվտանգության նախարարության արտաքին հետախուզության վարչությունում։

Ադրբեջանի Հանրապետության Նախագահի 2015 թվականի դեկտեմբերի 14-ի հրամանով Օրխան Սուլթանովը նշանակվել է ԱՀ արտաքին հետախուզական ծառայության պետ։

2016 թվականի մարտի 17-ին, Ադրբեջանի Հանրապետության Նախագահի հրամանով, ԱՀ արտաքին հետախուզության ծառայության պետ Օրխան Սեդյար օղլու Սուլթանովին շնորհվել է գեներալ-մայորի զինվորական կոչում։

Ադրբեջանի Հանրապետության Նախագահի մեկ այլ հրամանագրով Օրխան Սուլթանովը պարգևատրվել է «Հայրենիքին մատուցած ծառայության համար» 2-րդ աստիճանի շքանշանով `ազգային անվտանգության ապահովման և ազգային շահերի պաշտպանության գործում արդյունավետ աշխատանքի համար։

2019 թվականի մարտի 27-ին, Ադրբեջանի Հանրապետության Նախագահի հրամանով, ԱՀ արտաքին հետախուզական ծառայության պետ Օրխան Սեդյար օղլու Սուլթանովին շնորհվելէ գեներալ-լեյտենանտի զինվորական կոչում։

## Ծանոթագրություններ

Կատեգորիա:Ադրբեջանցի զինվորականներ
Հյու Դեսպենսեր Կրտսեր

**Հյու լը Դեսպենսեր, Դեսպենսերի 1-ին լորդ** (), Վինչեսթերի կոմս Հյու Դեսպենսերի (Դեսպենսեր ավագ) և նրա կին Իզաբելլա Բիշամփի որդին և ժառանգորդը։ Նա հայտնի է դարձել որպես Անգլիայի թագավոր Էդուարդ II-ի արքունիքի անդամ և սիրեցյալ։ Դեսպենսերն ուներ բազմաթիվ թշնամիներ Անգլիայի ազնվականության մեջ և Էդուարդի գահընկեցությունից հետո նրան մեղադրեցին բազում հանցագործություններում և գլխատեցին։

## Տիտղոսներ և պաշտոններ
Դեսպենսեր կրտսերը դարձավ Էդուարդ II-ի արքունիքի անդամ և խորհրդական հիմնականում Դեսպենսեր ավագի շնորհիվ, ում անցավ Գլամորգանի կոմսությունը 1317 թվականին, իր կնոջ՝ Էլեանոր դը Կլերի շնորհիվ։ Դրանից հետո նրան անցան այլ տարածքներ Ուելսում և Անգլիայում։ Դեսպենսեր կրտսերը եղել է ասպետ Հանլի ամրոցում, կոնստաբլ Օդիհամ ամրոցում և հսկիչ Բրիսթոլ ամրոցում, Պորտչեսթեր ամրոցում և Դրայսլվին ամրոցում գումարած դրանց վերահսկողության տակ գտնվող քաղաքներում և տարածաշրջանում։

Նա նաև հսկիչ է եղել այլ ամրոցներում և տարածքներում։ Նրան նաև լրացուցիչ հատկացվել է Վոլինգֆորդ ամրոցը Բերկշիրում, չնայած այն նախկինում տրվել էր թագուհի Իզաբելլա Ֆրանսիացուն։

## Ամուսնություն
1306 թվականի մայիսին Դեսպենսերին շնորհվեց ասպետի կոչում արքայազն Էդուարդի կողմից և նույն ամռանը նա ամուսնացավ Էլեանոր դը Կլերի հետ, ով Գլոքեսթերի հզոր կոմս Ժիլբերտ դը Կլերի դուստրն էր։ Էլեանորի պապ Էդուարդ I-ը 2,000 մարկ դրամ պարտք տվեց ամուսնության համար։ Երբ Էլեանորի եղբայր Ժիլբերտը սպանվեց 1314 թվականի Բաննոքբըրնի ճակատամարտում, նա անսպասելի դարձավ հարուս Գլոքեսթեր կոմսության երեք համաժառանգներից մեկը և նրա իրավունքով Հյուին անցավ Գլամորգանը և այլ գույք։ Մի քանի տարում Հյուն անհող ասպետից դարձավ թագավորության ամենահարուս մարդկանցից մեկը։

Էլեանորը նաև նոր թագավոր Էդուարդ IIի զարմուհին էր և այս կապը Դեսպենսերին ավելի մոտեցրեց թագավորական ընտանիքին։ Նա միացավ Պիրս Գավեստոնի դեմ դուրս եկած բարոններին, ով թագավորի սիրեցյալն էր։ Իշխանությունը և հարստությունը ավելացնելու համար Դեսպենսերը նվաճեց Տոնբրիջ ամրոցը 1315 թվականին, երբ մահացավ իր զարմիկը։ 1318 թվականին նա սպանեց Լլիվելին Բրենին, ով հավակնում էր իր ունեցվածքնին։ Էլեանորը և Հյուն ունեցավ ինը երեխա։

## Ծանոթագրություններ

Կատեգորիա:14-րդ դարի անգլիացիներ
Գլեդիս Օյենբոթ

**Գլեդիս Օյենբոթ** (, ), ուգանդացի դերասանուհի, երգչուհի և պրոդյուսեր։ Լայն ճանաչման է արժանացել հատկապես 2018 թվականին նկարահանված *Mpeke Town* ֆիլմում Դորոթիայի և բազմակի մրցանակակիր «*Yat Madit*» (2016) հեռուստասերիալում Բեատրիսի կերպարը տպավորիչ կերպով մարմնավորելու շնորհիվ։ 2020 թվականին նկարահանվել է բազմաթիվ ֆիլմերում, որոնց թվում են *The Girl in the Yellow Jumper* թրիլլերը, *Kafa Coh* դետեկտիվը, *Family Tree*,  *Down Hill*, *Lupita Nyong'o* դրամաները։ Գլեդիսի նշանակալից պրոդյուսերական աշխատանքներից են *Haunted Soul* (2013), *Day 256* (2017), *Communion* (2018), *King of Darkness* (2015), *Kyenvu* (2018) ֆիլմերը (վերջինը կարճամետրաժ է, որը բազմաթիվ մրցանակներ է նվաճել)։

Դրվատանքի են արժանացել նաև Գլեդիս Օյենբոթի դերասանական աշխատանքները թատերական մի շարք ներկայացումներում, որոնցից հիշարժան են հատկապես նրա դերակատարումները Մատեյ Վիշնիչի «*Կնոջ մարմինը՝ որպես բոսնիական պատերազմի մարտադաշտ*», Աիդա Մբովայի «*Անվհատ մարտնչելով*» թատերախաղերում, ինչպես նաև՝ հանրահայտ *Heaven's Gates, Hell's Flames*, *Restore Tour: Child Soldier No More*, Ուիլյամ Շեքսպիրի *[[Մեծ աղմուկ ոչնչից]]*, Մակբեթ, Չարլզ Դիքենսի *[[Օլիվեր Թվիստի արկածները|Օլիվեր Թվիսթ]]* երկերի բեմականացումներում

## Ֆիլմագրություն
### Որպես դերասանուհի
#### Կինո և հեռուստատեսություն

#### Թատրոն

#### Ռադիոթատրոն

### Որպես պրոդյուսեր

## Ծանոթագրություններ

## Արտաքին հղումներ

*

Կատեգորիա:20-րդ դարի դերասանուհիներ
Կատեգորիա:Մակերերեի համալսարանի շրջանավարտներ
Կատեգորիա:Ուգանդացի դերասանուհիներ
Կատեգորիա:Ուգանդացի երգչուհիներ
Ջասթինա Վալենթայն

**Ջասթինա Վալենթայն** (, ), ամերիկացի ռեփեր, երգչուհի և մոդել Նյու Ջերսիի Փասայկ շրջանից, առավել հայտնի է իր «Candy Land»  սինգլով՝ ապագա ռեփեր Ֆեթի Ուափի մասնակցությամբ, «All The Way» և «Unbelievable» սինգլներով։

## Վաղ կյանք
Վալենթայնը ծնվել է Նյու Ջերսի նահանգի Փասայկ շրջանում։ Մեծացել է երաժիշտների ընտանիքում, իսկ մանուկ հասակում զբաղվել է թատրոնով և պարով։ Վալենթայը միշտ սիրել է հիփ հոփ և փոփ երաժշտական ժանրերը։ 2006 թվականին նա սկսել է ձայնագրել իր սեփական երգերը։

## Կարիերա
2012 թվականին Վալենթայնը թողարկել է իր առաջին միքսթեյփը՝ Route 80-ը։ «Bubble Gum» և «Hip-hop Joan Jett» սինգլները դարձել են տարածված հիթեր YouTube-ում։ 2013 թվականին նա թողարկել է իր մինի ալբոմը՝ iTunes R&B չարթերում իր դեբյուտը կատարելով 38-րդ համարի ներքո։ 2014 թվականի հուլիսի 8-ին երգչուհին թողարկել է իր երկրորդ Red Velvet միքսթեյփը։ 2016 թվականին թողարկել է իր Scarlet Letter ստուդիական ալբոմը։ 2016 թվականին Վալենթայնը մտել է MTV-ում Wild 'N Out-ի 8-րդ եթերաշրջանի դերասանական կազմ և այդ ժամանակվանից հանդիսանում է յուրաքանչյուր հաջորդ եթերաշրջանի դերասանական կազմի անդամ։

Վալենթայնը մրցել էր MTV ռեալիթիի «The Challenge» սերիալում, որի պրեմիերան կայացել է 2017 թվականի նոյեմբերի 21-ին և վերնագրված էր «Champs vs. Stars»։

2018 թվականի նոյեմբերին Վալենթայնն ընտրվել է MTV-ի Singled Out ծանոթությունների խաղային շոուի վերաթողարկված տարբերակի համակազմակերպիչ՝ ռեփեր և Wild 'N Out-ի դերասանական կազմի անդամ Conceited-ի հետ միասին, ինչը հեռարձակվել է բացառապես YouTube-ում։

## Երաժշտական ոճ և ազդեցություն
Վալենթայնը ուներ ընտրողական հիփ հոփ, սոուլ և R&B երաժշտական ժանրերի ձայն։

## Սկավառակագրություն
**Ալբոմներ**
* *Scarlet Letter* (2016)
* *Favorite Vibe* (2019)

** Մինի ալբոմներ**
* *Valentine* (2013)

** Միքսթեյփեր**
* *Route 80* (2012)
* *Red Velvet* (2014)
*  *Feminem* (2017)

## Ֆիլմագրություն

## Տուր
**Vans Warped Tour* (2012)
**Relief Tour* (2013)
**Vans Warped Tour* (2014)
**Mike Stud Tour* (2014)
**Liquid Sunshine Experience Tour* (2015)
**Hate Us Cause They Ain't Us Tour* (2016)
**As Seen on the Internet Tour* (2016)
**Scarlet Letter Tour* (2016)
**Weirdo Tour* (2017)
**Favorite Vibe Tour* (2019)

## Ծանոթագրություններ

## Արտաքին հղումներ
* 

Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի կանայք
Կատեգորիա:Ամերիկացի երգչուհիներ
Կատեգորիա:Ամերիկացի հիփ հոփ երաժիշտներ
Ջուլիարդի դպրոց

thumb|250px|Էլիս Տալիս-հոլ
**Ջուլիարդի դպրոց** (), արվեստի և երաժշտության ամենամեծ ամերիկյան բարձրագույն ուսումնական հաստատություններից մեկը։ Գտնվում է Նյու Յորքի Լինքոլն կենտրոնում։

## Պատմություն
1905 թվականին Նյու Յորքում հիմնադրվել է Երաժշտական արվեստի ինստիտուտը ()՝ դիրիժոր Ֆրենկ Դամրոշի գլխավորությամբ. վերջինս ուսումնառության առաջին տարում հավաքագրել է շուրջ 500 ուսանողի։ 1926 թվականին ինստիտուտը միավորվել է Ջուլիարդի բարձրագույն դպրոցի հետ (), որը հիմնադրվել էր երկու տարի առաջ Օգաստաս Ջուլիարդի բարեգործական հիմնադրամի կողմից։ Նույն ղեկավարության ներքո երկու ինստիտուտները մնացել են համեմատաբար անկախ, քանի որ Ջուլիարդի դպրոցը նախատեսված էր ավելի հին ուսանողների համար, ովքեր արդեն ունեին որոշակի երաժշտական կրթություն։ Կոնսերվատորիայի երկու մասերի հետագա միաձուլումը տեղի է ունեցել 1946 թվականին, և համատեղ կրթական հաստատությունը հայտնի է դարձել որպես Ջուլիարդի երաժշտական դպրոց, իսկ 1969 թվականից՝ պարզապես Ջուլիարդի դպրոց։ Ժամանակի ընթացքում ակադեմիական երաժշտության  կատարողական արվեստի առաջին բաժնին ավելացել է պարի բաժինը (1951 թվական), որին հաջորդել է դրամայի բաժինը (1968 թվական). 2001 թվականին Ջուլիարդի դպրոցում ջազի երաժիշտների համար բացվել է կատարողական արվեստի դասընթաց։

Մարիա Կալասը 1971 թվականի հոկտեմբերից մինչև 1972 թվականի մարտ ամիսը Ջուլիարդի դպրոցում անցկացրել է  վարպետության հայտնի դասեր։ Դրանք հիմնվել են դրամատուրգ Terrence McNally-ի«Վարպետաց դասեր» պիեսների վրա։

Ուսումնական հաստատությունը հետաքրքրված է  ժամանակակից երաժշտությամբ  և դրա կատարումներում ուսանողների և ուսուցիչների մասնակցությամբ։ Մասնավորապես 1963 թվականին այստեղ տեղի է ունեցել Պաուլ Հինդեմիթի «Երկար սուրբծննդյան ընթրիք» օպերայի ամերիկյան պրեմիերան հենց հեղինակի ղեկավարությամբ։

## Ծանոթագրություններ

## Արտաքին հղումներ
* Պաշտտոնական կայք

Կատեգորիա:1905 հիմնադրված կրթական հաստատություններ
Կատեգորիա:ԱՄՆ-ի բարձրագույն ուսումնական հաստատություններ
Կատեգորիա:ԱՄՆ-ի դպրոցներ
Կատեգորիա:Արվեստի դպրոցներ
Կատեգորիա:Թատերական դպրոցներ
Կատեգորիա:Նյու Յորքի մշակույթ
Կարոլ Լիպինսկի

**Կարոլ Յոզեֆ Լիպինսկի** (Karol Józef Lipiński, ), լեհ ջութակահար, կոմպոզիտոր և մանկավարժ։

1818 թվականին Կարոլ Լիպինսկին ուղևորվել է Իտալիա՝ մեծն Նիկոլո Պագանինիի նվագը լսելու միակ նպատակով։

«Լեհաստանից ինչ-որ Լիպինսկի էր եկել միայն իմ նվագը լսելու համար։ Այս մարդը սիրում է ինձ, և հետևել է ինձ ամենուր։ Նա որոշել էր հայրենիք չվերադառնալ այնքան ժամանակ, քանի դեռ չի աշխատել ինձ հետ մի քանի տարի, և որևէ այլ ջութակահարի չի ցանկացել լսել»։

Երկու արտիստների միջև շուտով բարեկամական հարաբերություններ են հաստատվել։ Նրանք հաճախ են հանդիպել, ջութակով դուետներ են նվագել, իսկ երբ ռեպերտուարը սպառվել է, անցել են իմպրովիզացիաների։ Լիպինսկին Պիաչենցայում համերգ է տվել, որում Պագանինիի հետ ջութակով դուետ է կատարել։ Այդ համատեղ ելույթում չի եղել մրցակցություն, ընդհակառակը, Պագանինին ձգտել է նպաստել իր գործընկերոջ հաջողությանը։

1829 թվականին Լիպինսկին և Պագանինին կրկին հանդիպել են Վարշավայում, որտեղ Կարոլը ծառայել են որպես պալատական նվագախմբի մենակատարներ։ Լիպինսկին տվել է իր համերգը, որի առիթով հայտնվել է գրախոսությունում, որը գովերգել է նրան և վարկաբեկել Պագանինիին։ Դրան ի պատասխան՝ մյուս գրախոսները գերազանցել են Պագանինիին և արատավորել Լիպինսկուն։ Որպեսզի պաշտպանեն իրենց այն կասկածներից, որ նա հետաքրքրված է եղել Պագանինիի վրա հարձակումներով, Լիպինսկին սեփական հոդվածով հանդես է եկել մամուլում։ Պագանինին, որն այդ բանավեճին վերաբերվել է առանց մեծ հետաքրքրության, սառել է Լիպինսկիի հանդեպ։ Երբ հարցրել է, թե ով է իր կարծիքով, աշխարհի առաջին ջութակահարը, նա պատասխանել է. «Չգիտեմ ով է առաջինը, բայց երկրորդը, անկասկած, Լիպինսկին է»։

Ռոբերտ Շումանը «Կառնավալը» դաշնամուրային շարքը նվիրել է Լիպինսկուն։

## Ծանոթագրություններ

Կատեգորիա:Լեհ կոմպոզիտորներ
Կատեգորիա:Լեհ ջութակահարներ
Կատեգորիա:Լեհ դիրիժորներ
Կատեգորիա:Լեհ մանկավարժներ
Fedez

**Fedez** (), իսկական անուն՝ **Ֆեդերիկո Լեոնարդո Լյուչիյա** (, ), իտալացի ռեփեր, երգիչ և երաժշտական պրոդյուսեր։

## Կենսագրություն
Ֆեդերիկոն ծնվել է 1989 թվականի հոկտեմբերի 15-ին Միլան քաղաքում, մեծացել է Բուչինասկո քաղաքում։ Վաղ հասակում նա հաճախել է գեղարվեստական դպրոց, սակայն չորս տարի անց թողել է այն։

2007 թվականին 18 տարեկանում Fedez-ը թողարկել է առաջին «Pat-a-Cake» մինի ալբոմը։ 2011 թվականին թողարկել է «Penisola che non c'è» առաջին ալբոմը, իսկ նույն թվականի դեկտեմբերին թողարկվել է նրա երկրորդ ալբոմը՝ «Il mio primo disco da venduto»։ Երկու ալբոմների թողարկումից հետո նա երգել և կարդացել է ռեփեր այլ արտիստների ալբոմներում որպես հյուր։

2013 թվականին Fedez-ը թողարկել է «Sig. Brainwash - L'arte di accontentare» երրորդ ալբոմը, որը զբաղեցրել է առաջին տեղը ալբոմների շրջանում տեղի հիթ-շքերթում։ Դրա թողարկումից մի քանի շաբաթ անց ալբոմը դարձել է պլատինե, ալբոմը վաճառել է 60 000 օրինակ, իսկ մեկ տարի անց՝ 150 000 օրինակ։

2013 թվականի դեկտեմբերին նա հիմնադրել է իր Newtopia լեյբլը մեկ այլ իտալացի J-Ax կատարողի հետ միասին։

2014 թվականին Fedez-ը դարձել է տեղի X Factor (Իտալիա) հեռուստանախագծի ժյուրիի անդամ, The X Factor (Մեծ Բրիտանիա) տաղանդների շոուի իտալական տարբերակի ժյուրիի անդամ, ութերորդ եթերաշրջանում եզրափակիչ են հասել նրա երկու մասնակիցները՝ Madh-ը և Լորենցո Ֆրագոլան։ 9-րդ մրցաշրջանում երկրորդ տեղը գրավել են Ջենարո Ռայան և Ալեսիո Յոդիչեն Urban Strangers խմբից, որի գլխավոր մարզիչը նույնպես Ֆեդերիկոն էր։

2014 թվականի սեպտեմբերի 30-ին թողարկվել է կատարողի 4-րդ ստուդիական ալբոմը՝ «Pop-Hoolista» անվանումով, որն առաջին տեղն է զբաղեցրել իտալական չարթերում։

2015 թվականին Fedez-ը ձայնագրել է One Last Time երգի իտալալեզու տարբերակը, որը դուետ է ամերիկացի երգչուհի Արիանա Գրանդեի հետ․ երգը թողարկվել է մայիսի 25-ին, բայց միայն նրա սինգլի օրիգինալ թողարկումից երեք ամիս անց։

Fedez-ը J-Ax-ի հետ ավարտել է հինգերորդ ստուդիական ալբոմը, որը թողարկվել է 2017 թվականի հունվարին և բաղկացած է եղել 30 երգերից։ 2017 թվականի մարտ և ապրիլ ամիսներին կատարողները շրջագայել են իրենց նոր ալբոմի օգտին։

2017 թվականի հունվարի 1-ից Ֆեդերիկոն լքել է Հեղինակների և հրատարակիչների իտալական միությունը (SIAE) և իր երաժշտական իրավունքները փոխանցել Soundreef-ին։

## Անձնական կյանք
2017 թվականի մայիսի 6-ին «Comunisti col Rolex» շրջագայության շրջանակներում կայացած համերգի ժամանակ ամուսնության առաջարկ է արել մոդել Կյարե Ֆերանիին, որի հետ հանդիպել է 2016 թվականից։ 2018 թվականի մարտի 19-ին Լոս Անջելեսում ծնվել է Լեոնեի որդին՝ Լուիջի Ֆերանին։ 2018 թվականի սեպտեմբերի 1-ին տեղի է ունեցել հարսանիքը։

## Սկավառակագրություն
### Ստուդիական ալբոմներ

  ՝ Penisola che non c'è
  ՝ Il mio primo disco da venduto
  ՝ Sig. Brainwash - L'arte di accontentare
  ՝ Pop-Hoolista
  ՝ Comunisti col Rolex (համատեղ ալբոմ J-Ax-ի հետ)


### Մինի ալբոմներ

  ՝ Pat-a-Cake
  ՝ Diss-Agio


## Ծանոթագրություններ

## Արտաքին հղումներ
* Պաշտոնական կայք 

Կատեգորիա:Երաժշտական պրոդյուսերներ
Կատեգորիա:Իտալայի ռեփերներ
Կատեգորիա:Իտալացի երգիչներ
Կատեգորիա:Կեղծանուններ